Publication: Magyar Közlöny
Issue: MK-2008-180 (Year: 2008, Number: 180)
Era: 2004-2010
Section: 4. melléklet a 301/2008. (XII. 17.) Korm. rendelethez
Paragraph Index: 1774

1. A lehetséges jövõbeni hitelkitettség mutatójának csökkentése A 211. § (3) bekezdése szerinti egyéb nettósítási megállapodások esetén a lehetséges jövõbeni hitelkitettség mutatóját a következõ képlet szerint lehet csökkenteni: PCEcsökk = 0,4 × PCEbruttó + 0,6 × NGR × PCEbruttó ahol: PCEcsökk: a lehetséges jövõbeni hitelkitettség mutatójának csökkentett értéke egy adott ügyféllel kötött minden olyan szerzõdés esetén, amelyet bevontak egy jogilag érvényes kétoldalú nettósítási megállapodásba, PCEbruttó: a lehetséges jövõbeni hitelkitettség mutatóinak összege egy adott ügyféllel kötött minden olyan szerzõdés esetén, amely jogilag érvényes kétoldalú nettósítási megállapodásban szerepel, és amelyeket a szerzõdés szerinti érték és a 16. táblázat szerinti százalékok szorzataként kell kiszámítani, NGR (nettó/bruttó arány): a nettó pótlási költség minden szerzõdésre vonatkozóan, amely jogilag érvényes kétoldalú nettósítási megállapodásban szerepel, amelyet egy adott ügyféllel kötöttek (számláló) és a bruttó pótlási költségnek minden szerzõdésre vonatkozóan, amely jogilag érvényes kétoldalú nettósítási megállapodásban szerepel, amelyet az adott ügyféllel kötöttek (nevezõ) hányadosa.

Source: https://magyarkozlony.hu/hivatalos-lapok/a265c9655816155ec4b47848d9720e7461510f0a/dokumentumok/ccc5ac59708ca5e70cbc077625b672c094745b68/letoltes